Helge Vidar Holm

Helge Vidar Holm (født 5. april 1947) er en norsk franskfilolog og førsteamanuensis ved Institutt for fremmedspråk, Det humanistiske fakultet, Universitetet i Bergen.I 1975 fullførte Holm hovedfag i allmenn litteraturvitenskap ved Universitetet i Bergen med en hovedoppgave om André Malraux: Individ og kollektiv. En narrativ analyse av La Condition humaine. Han forsvarte i 1995 avhandlingen Scribo ergo sum: le narrateur-écrivain autodiégétique sartrien for dr.art.-graden ved Universitetet i Bergen. Avhandlingen konsentrerer seg om La nausée og Les mots av Jean-Paul Sartre.
Holm arbeidet i perioden 1976 til 1986 som lektor. Fra 1971 til 1986 var Holm også litteraturanmelder i avisen Bergens Tidende. Han var fra 1986 til 1990 sendelektor i norsk språk og litteratur ved Universitetet i Strasbourg. I 1990 ble Holm amanuensis i fransk litteratur og kulturkunnskap ved Romansk institutt, Universitetet i Bergen. Deretter var han stipendiat samme sted. Holm ble i 1997 ble ansatt som førsteamanuensis ved Universitetet i Bergen.I sin forskning har Holm vært opptatt av romanteori og romananalyser, i særdeleshet med utgangspunkt i Mikhail Bakhtin og i fransk litterær eksistensialisme. Holm har konsentrert seg om litterære verker av Jean-Paul Sartre, Gustave Flaubert og Ahmadou Kourouma. 
For sitt arbeid for å utbre kjennskap til fransk språk og kultur er Holm hedret med den franske ordenen Palmes Académiques.


== Bibliografi (utvalg) ==
Helge Vidar Holm: «On the incarnation of ideas: Bakhtin, Fanon and Sartre», Corriente del Golfo, bd. 5, 2008, s. 55–64.
Helge Vidar Holm og Atle Skaftun: «Noen innspill til Erling Aadlands Farvel», Norsk litteraturvitenskapelig tidsskrift, nr. 1, 2007, s. 29–32.
Helge Vidar Holm og Torgeir Skorgen (red.): Dialogens tenker. Nordiske perspektiver på Bakhtin, Oslo: Scandinavian Academic Press, 2006.
Helge Vidar Holm: Le chronotope de la mort: Les Soleils des Indépendances d'A. Kourouma, XVI Skandinaviske Romanistkongres, Roskilde: Roskilde Universitetscenter, 2006.
Helge Vidar Holm: «Sartre lecteur de Madame Bovary», i Actes du colloque Jean-Paul Sartre: critique et création littéraire, Gabès, Tunisia: Editions de l'institut Supérieur des Langues de Gabès, 2005, s. 53–66.
Helge Vidar Holm: «Le discours indirect libre dans Madame Bovary: la fonction du connecteur mais», i Le discours rapporté dans tous ses états, Paris: L'Harmattan, 2004, s. 113–120.
Helge Vidar Holm: «Le concept de polyphonie chez Bakhtine», Polyphonie-linguistique et littéraire, nr. 7, 2003, s. 95–110.
Helge Vidar Holm: «Le destinataire chez Eco, Bakhtine – et chez Doubrovsky», Tribune, skriftserie for Romansk institutt, Universitetet i Bergen, nr. 14, 2003, s. 45–58.
Helge Vidar Holm: «La strat égie textuelle de Madame Bovary», Tribune, skriftserie for Romansk institutt, Universitetet i Bergen, nr. 13, 2002, 131–161.
Helge Vidar Holm: «Madame Bovary et le lecteur modèle», Polyphonie – linguistique et littéraire, nr. 5, 2002, s. 119–136.
Helge Vidar Holm: «Polyphonie et esthétique de la réception», Polyphonie – linguistique et littéraire, nr 4, 2002, s. 21–39.
Helge Vidar Holm: «Sartre romancier devant son premier grand public», Roman 20–50, nr. 33, 2002, s. 143–151.


== Referanser ==


== Eksterne lenker ==

(no) Publikasjoner av Helge Vidar Holm i forskningsdokumentasjonssystemet CRIStin

(no) Publikasjoner av Helge Vidar Holm i BIBSYS